钦定古今图书集成/明伦汇编/氏族典/第445卷 > 《廖用贤尚友录》 > 柳俭
## 钦定古今图书集成/明伦汇编/氏族典/第445卷 > 《廖用贤尚友录》 > 柳俭

按《隋书柳俭传》：“俭字道约，河东解人也。祖元璋，魏相、
华二州刺史。父裕，周闻喜令。俭立行清苦。周代历宣
纳上士、畿伯大夫。及高祖受禅，擢水部侍郎，拜蓬州
刺史，迁邛州。蜀王秀得罪，俭坐与交通，免职还乡里。
炀帝嗣位，征拜弘化太守。大业末，盗贼蜂起，数被攻
逼，俭抚结人夷，卒无离叛，竟以保全。及义兵至长安”，
尊立恭帝，俭与留守李粲缟素于州，南向恸哭。既而
归京师，岁馀，卒于家。